Zmluva o výbere hotovosti v zaplombovaných obaloch klientov VÚB, a. s.

(ďalej v celom texte len „Zmluva“)

uzatvorená medzi zmluvnými stranami:

Všeobecná úverová banka, a. s.

sídlo: Mlynské nivy 1, 829 90 Bratislava

Obchodný register: Mestský súd Bratislava III

Oddiel: Sa, Vložka číslo: 341/B

IČO: 31 320 155

IČD: SK7020000207

DIČ: 2020411811

Konajúca prostredníctvom:

(titul, meno a priezvisko) Ing. Hana Husenicová

(funkcia) vedúca oddelenia Kapitálové trhy

a

(titul, meno, priezvisko) Ing. Pavel Hluch

(funkcia) špecialista pre kapitálové trhy

(ďalej v celom texte Zmluvy len „Banka“)

a

|  |  |
| --- | --- |
| Názov | Štátna pokladnica |
| Sídlo: | Radlinského 32, 810 05 Bratislava |
| IČO: | 36065340 |
| DIČ: | 2021 706544 |

Konajúci/a prostredníctvom:

Ing. Jana Ďuricová, riaditeľ Štátnej pokladnice

(ďalej v celom texte Zmluvy len „Majiteľ účtu“)

a

|  |  |
| --- | --- |
| Názov: | ................................................................................... |
| Sídlo: | ................................................................................... |
| IČO: | ................................................................................... |
| DIČ: | ................................................................................... |

Konajúci/a prostredníctvom:

…………………………………………………………….......……………….

a

…………………………………………………………….......……………….

(ďalej v celom texte Zmluvy len „Klient“ a pre spoločné označenie Banka, Majiteľ účtu a Klient ďalej v celom texte Zmluvy len „zmluvné strany“)

**I. Predmet Zmluvy**

Predmetom Zmluvy je poskytovanie Služby Výberu Klientovi a Majiteľovi účtu Bankou a úprava súvisiacich práv a povinností zmluvných strán.

**II.** **Práva a povinnosti zmluvných strán**

1. Banka sa zaväzuje poskytovať Klientovi a Majiteľovi účtu Službu Výberu, za podmienok uvedených v Zmluve.

2. Klient sa zaväzuje realizovať Výber v bankovkách a minciach v mene euro a v bankovkách v cudzej mene ........................ v Zaplombovanom obale na Obchodnom mieste a/alebo v Organizačnej jednotke Dodávateľa uvedenej v Prílohe č. 1., v súlade s podmienkami poskytovania Služby Výberu uvedenými v Zmluve.

3. Klient sa zaväzuje realizovať Výber z Účtu/Účtov .........................................., na základe predloženého Šeku.

4. Zmluvné strany sa dohodli, že za poskytovanú Službu Výberu bude Banka účtovať poplatky v zmysle Zmluvy o poskytovaní bankových služieb pre Štátnu pokladnicu, uzatvorenej dňa 12.11.2003 medzi Bankou a Majiteľom účtu v znení jej dodatkov. Klient a Majiteľ účtu podpísaním Zmluvy vyhlasujú a potvrdzujú, že sa s poplatkami súvisiacimi so Zmluvou oboznámili, porozumeli im a súhlasia s nimi.

5. Majiteľ účtu súhlasí so zúčtovaním finančných prostriedkov z Účtu/Účtov uvedených v bode 3 tohto článku

Zmluvy, v prípadoch zúčtovania Hotovosti z Účtu a vyúčtovania diferencie v zmysle Prílohy č. 3.

6. Podpisom Zmluvy Majiteľ účtu splnomocňuje Klienta na všetky právne úkony súvisiace so Zmluvou, vrátane

podpisovania akýchkoľvek dokumentov súvisiacich so Zmluvou v mene Majiteľa účtu po dobu platnosti

a účinnosti Zmluvy.

7. Klient vyhlasuje, že účelom Výberu Hotovosti prostredníctvom Zaplombovaných obalov je: .........(*uviesť konkrétny účel, napr. dotácia pokladne, výplata robotníkov, nákup materiálu a pod.).*

**III. Trvanie Zmluvy a zánik Zmluvy**

1. Zmluva sa uzatvára na dobu neurčitú.

2. Zmluva zaniká výpoveďou ktorejkoľvek zmluvnej strany , pričom zmluvné strany sú oprávnené Zmluvu vypovedať aj bez uvedenia dôvodu nasledovne:

a) Banka v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola výpoveď Klientovi a Majiteľovi účtu doručená,

b) Majiteľ účtu s účinnosťou dňom doručenia písomnej výpovede Banke a Klientovi, pričom v prípade, ak k doručeniu výpovede Banke a Klientovi došlo v iný deň, má sa za to, že k doručeniu došlo v neskorší deň,

c) Klient s účinnosťou dňom doručenia písomnej výpovede Banke a Majiteľovi účtu, pričom v prípade, ak k doručeniu výpovede Banke a Majiteľovi účtu došlo v iný deň, má sa za to, že k doručeniu došlo v neskorší deň.

3. Zmluva môže byť ukončená aj vzájomnou dohodou zmluvných strán.

4. Pri podstatnom porušení podmienok uvedených v Zmluve sú zmluvné strany oprávnené odstúpiť od Zmluvy s účinnosťou dňom doručenia oznámenia o odstúpení ostatným zmluvným stranám, pričom v prípade, ak k doručeniu odstúpenia zmluvným stranám došlo v iný deň, má sa za to, že k doručeniu došlo v neskorší deň.

5. Zánik Zmluvy nemá vplyv na zaplatenie dohodnutých poplatkov.

**IV. Záverečné ustanovenia Zmluvy**

1. Časť obsahu Zmluvy je určená nižšie uvedenými prílohami, ktoré tvoria neoddeliteľnú súčasť Zmluvy. Klient a Majiteľ účtu podpisom Zmluvy vyhlasujú, že sa s nimi oboznámili, porozumeli im a súhlasia s ich obsahom.

2. Zmluvu je možné meniť a dopĺňať len písomnými dodatkami podpísanými zmluvnými stranami, s výnimkou zmeny Prílohy č. 1, Prílohy č. 2 a Prílohy č. 4, a to spôsobom uvedeným v Prílohe č. 3 Zmluvy.

3. Zmluva sa vyhotovuje v troch rovnopisoch, po jednom pre každú zmluvnú stranu.

4. Zmluva nadobúda platnosť dňom jej uzatvorenia zmluvnými stranami a účinnosť dňa ..................... Podpisom zmluvných strán na Zmluve sa rozumie:

a) vlastnoručný podpis, v prípade jej uzatvorenia v listinnej podobe

 b) kvalifikovaný elektronický podpis, v prípade jej uzatvorenia prostredníctvom elektronických prostriedkov.

5. Nadobudnutím účinnosti Zmluvy zaniká Zmluva o ......................................, uzatvorená medzi zmluvnými stranami dňa ...........

**Prílohy:**

Príloha č. 1 Špecifikácia subjektov, ich organizačných zložiek a popisu Obalu pre realizáciu Služby

Príloha č. 2 Zoznam kontaktných osôb pre realizáciu Výberu v Obale

Príloha č. 3 Podmienky pre realizáciu Výberu v Obale

Príloha č. 4 Zoznam vozidiel a osôb Klienta/Prepravcu Klienta/ oprávnených na vjazd a vstup do chránených priestorov Obchodného miesta / Organizačnej jednotky Dodávateľa

**Banka: Klient:**

V........................, dňa............................... V........................, dňa..........................

.................................................................... ................................................................

(meno, priezvisko a funkcia) (meno, priezvisko a funkcia)

.................................................................... ................................................................

(meno, priezvisko a funkcia) (meno, priezvisko a funkcia)

**Majiteľ účtu:**

V .............................., dňa ...............................

....................................................................

Ing. Jana Ďuricová, riaditeľ Štátnej pokladnice

Príloha č. 1 k Zmluve o výbere hotovosti v zaplombovaných obaloch klientov VÚB, a. s.

**Špecifikácia subjektov, ich organizačných zložiek a popisu Obalu pre realizáciu Služby**

**Časť 1 – Subjekt, v ktorom bude Klient realizovať Výber a jeho adresa:**

a) Dodávateľ: Monilogi, s. r. o., IČO 54 508 673

Organizačná jednotka Dodávateľa a miesto preberania Obalov:

Monilogi, Košice (dotačný priestor)

Kontaktná adresa: Hlavná 103, 040 01 Košice

Monilogi, Žilina (dotačný priestor)

Kontaktná adresa: Na bráne 1, 010 01 Žilina

Monilogi, Bratislava (dotačný priestor)

Kontaktná adresa: Mlynské nivy 1, 829 90 Bratislava

Monilogi Bratislava (dotačný priestor)

Kontaktná adresa: Tomášikova 48, 831 04 Bratislava

b) Obchodné miesto Banky:

pobočka Banky: .............................................................. (dotačný priestor / obslužný priestor \*)

Kontaktná adresa: ................................................................................................................................................

Spracovateľské centrum Bratislava (dotačný priestor)

Kontaktná adresa: Mlynské nivy 1, 829 90 Bratislava

Spracovateľské centrum Košice (dotačný priestor)

Kontaktná adresa: Štúrova 27/A, 040 01 Košice

**Kontaktná e-mailová adresa Banky:** dispecing\_rh@vub.sk

**Časť 2 – Obaly a spôsob plombovania ich uzáverov:**

**Prepravné vrecia, jutové vrecia (s vnútorným švom), Prepravné boxy - opakovane použiteľné (vratné),** plombovanéjednorazovou bezpečnostnou plastovou plombou s jedinečným neopakovateľným evidenčným číslom, ktorou musí byť uzáver Obalu spoľahlivo zaistený;

**Bezpečnostné plastové vrecia s jedinečným neopakovateľným evidenčným číslom v potlači vreca (jednorazové)** sosamolepiacim bezpečnostným uzáverom s deštrukčnou identifikáciou porušenia uzáveru, ktorý je súčasťou bezpečnostného vreca;

**Časť 3 – Spôsob preberania Obalu**

Prepravu a prevzatie Obalu bude Klient zabezpečovať\*/:

- samostatne prostredníctvom vlastných zamestnancov, resp. Prepravcu ....................... (*uviesť jeho obchodné meno a IČO*)

- prostredníctvom prepravcu ..............................................\*\*/, s ktorým má Banka uzatvorenú zmluvu o spolupráci.

\*/ vybrať zodpovedajúcu alternatívu

\*\*/potrebné uviesť jeden z nasledovných subjektov (v rozsahu obchodné, sídlo, IČO): protectus s.r.o., Loomis SK, a.s., alebo Lama SK a. s.

**Za Klienta: ....................................................**

**Za Majiteľa účtu**: ............................................

Ing. Jana Ďuricová, riaditeľ Štátnej pokladnice

V ............................. dňa: .......................

**Za Banku:**

Dátum účinnosti: .......................................

Touto Prílohou č. 1 sa s účinnosťou od ...................... nahrádza Príloha č. 1 zo dňa.............................

|  |
| --- |
| .................................................................................................................................................................... (meno, priezvisko a funkcia)  |

.................................................................................

..................................................................................

(meno, priezvisko a funkcia)

Príloha č. 2 k Zmluve o výbere hotovosti v zaplombovaných obaloch klientov VÚB, a. s.

**Zoznam kontaktných osôb pre realizáciu Výberu v Obale**

Klient (názov a jeho sídlo): ...................................................................................

|  |  |  |  |
| --- | --- | --- | --- |
| Meno a priezvisko | Telefónne číslo | E-mailová adresa | Organizačná jednotka Klienta a jej označenie |
|       |  |       |  |
|       |  |       |  |
|       |  |       |  |

Dátum účinnosti: .................................................

Touto Prílohou č. 2 sa s účinnosťou od  ...............  nahrádza Príloha č. 2 zo dňa ............................

V ........................................................... dňa .....................................

**Za Klienta** ................................................

**Za Majiteľa účtu**: .....................................

Ing. Jana Ďuricová, riaditeľ Štátnej pokladnice

Príloha č. 3 k Zmluve o výbere hotovosti v zaplombovaných obaloch klientov VÚB,a.s.

**Podmienky pre realizáciu Výberu v Obale**

Táto Príloha č. 3 k Zmluve bližšie určuje podmienky, za ktorých bude Klient realizovať Výbery v Obaloch a Banka bude poskytovať dohodnutú Službu Výberu.

# **DEFINÍCIE**

Pojmy uvedené v tomto článku Prílohy č. 3 veľkým začiatočným písmenom majú v Zmluve význam uvedený v tomto článku, pokiaľ nie je v Zmluve uvedené inak.

**Dodávateľ**

Zmluvný partner Banky, spoločnosť Monilogi, s. r. o., IČO 54 508 673, ktorý jej poskytuje bezpečnostné služby v rámci výdaja a spracovania Hotovosti na základe osobitnej zmluvy.

**Doklad o výbere hotovosti**

Potvrdenie o výbere Hotovosti z Účtu, ktoré obsahuje údaje o vydanej Hotovosti.

**Hotovosť**

Bankovky a mince v mene euro a/alebo bankovky v mene, uvedenej v Zmluve.

**Obchodné miesto**

Pobočka Banky a jej priestory (chránené, obslužné), v ktorých spravidla dochádza k vykonávaniu bankových obchodov a poskytovaniu služieb a Spracovateľské centrum Banky, ktoré vydáva Klientovi Hotovosť v Obaloch vo svojich chránených priestoroch.

**Organizačná jednotka Dodávateľa**

Priestory určené Dodávateľom, v ktorých Dodávateľ vykonáva vybrané úkony súvisiace s poskytovaním Služby.

**Prepravca**

Zmluvný partner Klienta, ktorý mu poskytuje bezpečnostné služby zvozu Hotovosti na základe osobitnej zmluvy.

**Reklamácia**

Uplatnené právo zo zodpovednosti za vady služieb voči Banke.

**Reklamačný poriadok**

Bankou vydané pravidlá, upravujúce práva a povinnosti Banky, Majiteľa účtu a Klienta v súvislosti s vybavovaním podnetov Klienta a Majiteľa účtu, týkajúcich sa kvality a správnosti Bankou poskytovaných služieb. Reklamačný poriadok je zverejnený na Webovom sídle (<https://www.vub.sk/files/informacny-servis/pravne-informacie/reklamacny-poriadok-vub_02_2022.pdf>) a je k dispozícii aj na Obchodnom mieste.

**Prepravný doklad**

Dokument v štandardizovanom formáte a obsahu, ktorý vystavuje Obchodné miesto, resp. Organizačná jednotka Dodávateľa k vydanému Obalu. Prepravný doklad musí obsahovať dátum výdaja Obalu, názov a adresu Klienta, počet Obalov, evidenčné čísla jednorazových plomb na Obaloch alebo evidenčné čísla bezpečnostných jednorazových Obalov.

**Šek**

Platobný príkaz vystavený v súlade podpisovým vzorom k Účtu, na základe ktorého je realizovaný Výber Hotovosti z Účtu.

**Služba Výberu alebo Služba**

Spracovanie Hotovosti určenej na Výber, zúčtovanie Hotovosti z Účtu a výdaj Hotovosti, vrátane ďalších úkonov s nimi súvisiacich

**Účet**

Bežný účet, z ktorého Klient realizuje Výber, vedený pre Majiteľa účtu v Banke v mene euro alebo v cudzej mene.

**Webové sídlo**

Internetová stránka Banky, dostupná na: [www.vub.sk](file:///%5C%5Cs1000125.vub.sk%5CInbiz%5CBusiness_deployment%5C03_Processes_Contracts%5C02_Client_Contractual_Documentation%5Cwww.vub.sk)

**Výber**

Výber Hotovosti z Účtu

**Zaplombovaný obal alebo Obal**

Obal s bezpečnostnými prvkami definujúcimi jeho celistvosť a ľahkú identifikáciu jeho poškodenia, ktorého uzáver (otvor vreca, petlica na prepravnom boxe) je zabezpečený jednorazovou bezpečnostnou plombou s identifikačnými prvkami (evidenčné číslo). Obalom je aj plastové bezpečnostné jednorazové vrece s identifikačným označením v potlači vreca a s bezpečnostným samolepiacim uzáverom s deštrukčnou identifikáciou jeho porušenia, ktorý je jeho súčasťou.

# **PODMIENKY POSKYTOVANIA SLUŽBY VÝBERU**

2.1. Služba Výberu umožňuje realizovať Výber/y formou prevzatia Hotovosti v Zaplombovanom obale na Obchodnom mieste a/alebo v Organizačnej jednotke Dodávateľa.

2.2. Podmienkou poskytovania Služby Výberu je:

a) vedenie Účtu v Banke;

b) uzatvorenie Zmluvy.

2.3. Zmluva, vrátane jej neskorších dodatkov sa uzatvára písomne, v listinnej podobe alebo prostredníctvom elektronických prostriedkov. V Zmluve Klient a Majiteľ účtu určia najmä Účet, formu Obalu a plombovania uzáverov Obalu a Obchodné miesto a/alebo Organizačnú jednotku Dodávateľa.

2.4. Na základe uzatvorenej Zmluvy bude Banka poskytovať Klientovi a Majiteľovi účtu Službu Výberu za podmienok uvedených v Zmluve. Službu Výberu je Banka oprávnená poskytovať aj prostredníctvom Dodávateľa, s výnimkou nasledovných úkonov: zúčtovanie Hotovosti z Účtu, zúčtovanie poplatkov a riešenie Reklamácií.

2.5. Kontaktné údaje Dodávateľa sú Klientovi dostupné na webovom sídle Dodávateľa.

**3. PODMIENKY PRE VÝDAJ A PREVZATIE HOTOVOSTI**

3.1. Klient sa zaväzuje požiadať o Výber, t. j. určiť výšku a nominálnu skladbu požadovanej Hotovosti v zmysle Všeobecných obchodných podmienok VÚB, a. s. pre depozitné produkty.

3.2. Požiadavku na Výber Hotovosti oznámi Klient zaslaním správy na kontaktnú e-mailovú adresu Banky uvedenú v Prílohe č. 1 Zmluvy výlučne z emailovej adresy Klienta, uvedenej v Prílohe č. 2 Zmluvy, resp. zadaním požiadavky prostredníctvom aplikácie, ktorú poskytne Dodávateľ.

3.3. Výber Hotovosti v mene euro môže byť realizovaný len v množstvách celých balíčkov (100ks) v prípade bankoviek a veľkých mincových vreciek (250ks pri á 2 a 1; 400ks pri á 0,50; 0,40 a 0,20 a 500ks pri á 0,05; 0,02 a 0,01), v prípade mincí.

3.4. Klient a Majiteľ účtu berú na vedomie, že podmienkou pre Výber Hotovosti je aj predloženie Šeku v zmysle podmienok uvedených v bode 4.1. tejto Prílohy č. 3.

3.5. Klient je povinný prevziať Obal v subjekte, ktorý je dohodnutý v Prílohe č. 1 k Zmluve s tým, že na Obchodnom mieste, ktorým je pobočka Banky si môže Klient prevziať Obal iba počas pracovných dní a v rámci pokladničných hodín vyhradených pre vykonávanie hotovostných operácií zverejnených na Webovom sídle.

3.6. Z Organizačnej jednotky Dodávateľa alebo z dohodnutého Obchodného miesta, ktorým je Spracovateľské centrum Banky je Klient oprávnený si prevziať Obal iba počas pracovných dní vo vopred dohodnutom čase.

3.7. Spôsob prepravy a prevzatia Hotovosti je dohodnutý v Prílohe č. 1 k Zmluve. Povolené formy prepravy a prevzatia sú:

a) samostatne zamestnancami Klienta alebo ním zvoleným Prepravcom;

b) prostredníctvom prepravcu, ktorý má súčasne s Klientom aj Bankou uzatvorenú príslušnú zmluvu o spolupráci.

3.8. V prípade, ak Klient bude vykonávať prepravu a prevzatie Hotovosti spôsobom uvedeným v bode 3.7., písm. a) a výlučne z dotačných priestorov Obchodného miesta a/alebo z Organizačnej jednotky Dodávateľa, sú Klient a Majiteľ účtu povinní vyplniť a podpísať aj Prílohu č. 4 k Zmluve. Akúkoľvek zmenu údajov a/alebo osôb uvedených v Prílohe č. 4 sú Klient a Majiteľ účtu povinní písomne oznámiť a doručiť prostredníctvom Majiteľa účtu útvaru Banky, prostredníctvom ktorého uzatvárali Zmluvu a to predložením novej Prílohy č. 4. Nová Príloha č. 4 nadobúda účinnosť odo dňa vyznačeného Klientom a Majiteľom účtu na Prílohe č. 4, ktorý však môže byť určený najskôr ako piaty (5) pracovný deň po dni doručenia Prílohy č. 4 Banke. Dňom účinnosti novej Prílohy č. 4 zaniká platnosť a účinnosť predchádzajúcej Prílohy č. 4. V prípade, ak údaje v novej Prílohe č. 4 sú neúplné alebo zmätočné alebo Klient a Majiteľ účtu určili deň účinnosti novej Prílohy č. 4 v rozpore s predchádzajúcou vetou, vyzve Banka Klienta a Majiteľa účtu na jej opravu. Klient a Majiteľ účtu berú na vedomie, že Banka postúpi Prílohu č. 4 Dodávateľovi, pre účely zabezpečenia poskytovania Služby.

3.9. V prípade, ak Klient bude vykonávať prepravu a prevzatie Hotovosti spôsobom uvedeným v bode 3.7., písm. b), Klient a Majiteľ účtu vyhlasujú a súhlasia s tým, že „Zoznam vozidiel oprávnených na vjazd do dotačných priestorov“ a „Zoznam osôb oprávnených na vstup do priestorov“ bude poskytovať prepravca a Klient a Majiteľ účtu tieto zoznamy a ich zmeny budú akceptovať ako relevantné a aktuálne pre preberanie Obalu. Ak z dôvodu neaktuálneho zoznamu osôb alebo vozidiel bude znemožnené vydanie Obalu, Banka nezodpovedá Klientovi a Majiteľovi účtu za prípadné škody s tým spojené a Klient si uvedené škody bude uplatňovať priamo voči prepravcovi, ktorý zodpovedá za neprevzatie a nedoručenie Hotovosti Klientovi, prípadne za oneskorený výdaj a doručenie Hotovosti.

3.10. Klient a Majiteľ účtu sú oprávnení požadovať zmenu Prílohy č. 1 k Zmluve, a to vyhotovením návrhu novej Prílohy č. 1 doručenej prostredníctvom Majiteľa účtu útvaru Banky, prostredníctvom ktorého uzatvárali Zmluvu. V prípade, ak Banka akceptuje návrh novej Prílohy č. 1, nadobúda nová Príloha č. 1 účinnosť dňom v nej uvedeným Bankou, ktorý však nie je skorší ako deň oznámenia o akceptovaní novej Prílohy č. 1, zaslaného Klientovi a Majiteľovi účtu. Banka si vyhradzuje právo odmietnuť akceptovať návrh novej Prílohy č. 1.

3.11. Banka je oprávnená jednostranne zmeniť Prílohu č. 1 Zmluvy v časti subjektu, v ktorom bude Klient realizovať Výber, a to najmä, nie však výlučne z dôvodu zmeny kontaktnej adresy Organizačnej jednotky Dodávateľa alebo Obchodného miesta Banky a/alebo z dôvodu zrušenia Organizačnej jednotky Dodávateľa alebo Obchodného miesta Banky. Zmenu Prílohy č. 1 oznámi Banka Klientovi a Majiteľovi účtu doručením novej Prílohy č. 1 najmenej 15 dní pred nadobudnutím účinnosti novej Prílohy č. 1, ktorú Banka v novej Prílohe č. 1 uvedie. Klient a Majiteľ účtu je oprávnený vysloviť písomný nesúhlas so zmenou a v tejto súvislosti má právo na okamžité vypovedanie Zmluvy; výpoveď v súvislosti s nesúhlasom môže vyjadriť Klient alebo Majiteľ účtu, s účinkami pre oboch. Ak Klient alebo Majiteľ účtu najneskôr v deň predchádzajúci dňu navrhovanej účinnosti zmeny nedoručia v súvislosti s ich nesúhlasom aj výpoveď, platí, že sa táto zmena na nich vzťahuje.

3.12. Potvrdením o výdaji Obalu s Hotovosťou pre Klienta bude Doklad o výbere hotovosti, ktorý bude vydaný spolu s Obalom v samostatnej obálke.

3.13. Uzáver každého Obalu bude zaplombovaný formou plombovania, dohodnutou v Prílohe č. 1 k Zmluve. Povolené formy plombovania sú:

* jednorazová bezpečnostná plastová plomba s jedinečným neopakovateľným evidenčným číslom, ktorou musí byť uzáver Obalu spoľahlivo zaistený;
* samolepiaci bezpečnostný uzáver s deštrukčnou identifikáciou porušenia uzáveru, ktorý je súčasťou bezpečnostného vreca. Bezpečnostné vrece musí byť v potlači označené jedinečným neopakovateľným evidenčným číslom;

3.14. Pri prevzatí Obalu s Hotovosťou je jeho príjemca povinný skontrolovať, či Obal, jeho uzáver a plomba alebo uzatvárací prvok s deštrukčnou identifikáciou porušenia uzáveru nie sú porušené. V prípade zistenia uvedeného nedostatku takýto Obal neprevezme.

3.15. Prevzatie Obalu potvrdzuje Klient Obchodnému miestu, resp. Organizačnej jednotke Dodávateľa na Prepravnom doklade.

**4. ZÚČTOVANIE VÝBERU Z ÚČTU**

4.1. Banka zúčtuje Výber z Účtu na základe údajov uvedených na Šeku len v prípade, ak bude predložený Šek správne a úplne vyplnený, bude opatrený podpisom (podpismi) a prípadne odtlačkom pečiatky podľa platného podpisového vzoru k Účtu a na Účte bude dostatok finančných prostriedkov potrebných na zrealizovanie Výberu.

4.2. Na konverziu cudzích mien navzájom, resp. meny euro a cudzích mien sa použije kurzový lístok Banky platný v čase zúčtovania Hotovosti z Účtu Klienta, podľa údajov uvedených na Šeku VUB, a. s.

**5. POVINNOSTI ZMLUVNÝCH STRÁN**

5.1. Klient je povinný zabezpečiť v dostatočnom množstve a časovom predstihu určenom Bankou potrebný počet Obalov a plomb a prepravných boxov (vratný obal musí byť označený názvom /obchodným menom Klienta) do Spracovateľského centra, resp. Organizačnej jednotky Dodávateľa, za účelom zabezpečenia plynulého poskytovania Služby.

5.2. Klient je povinný zabezpečiť dostatok finančných prostriedkov na Účte, aby bolo možné zrealizovať Výber z Účtu v zmysle požiadavky Klienta.

5.3. Klient zodpovedá za to, aby bol Šek správne vyplnený a podpísaný podľa platného podpisového vzoru k Účtu.

5.4. Suma uvedená na Šeku musí byť totožná s požadovanou sumou Výberu uvedenou v požiadavke na Výber, zaslanej na kontaktnú e-mailovú adresu Banky, uvedenú v Prílohe č. 1 k Zmluve.

5.5.Klient a Majiteľ účtu sú povinní prostredníctvom Majiteľa účtu predložiť Banke „Zoznam kontaktných osôb pre realizáciu Výberu v Obale“, ktorý tvorí Prílohu č. 2 Zmluvy. Na e-mailovú adresu Klienta uvedenú v Prílohe č. 2 budú Klientovi zasielané Bankou alebo Dodávateľom informácie a oznámenia súvisiace s Výberom (napr. v prípade potreby zmeny nominálnej štruktúry Hotovosti a pod). Akúkoľvek zmenu údajov alebo osôb uvedených v Prílohe č. 2 sú Klient a Majiteľ účtu povinní písomne oznámiť a doručiť prostredníctvom Majiteľa účtu útvaru Banky, prostredníctvom ktorého bola uzatvorená Zmluva, a to predložením novej Prílohy č. 2. Nová Príloha č. 2 k Zmluve nadobúda účinnosť dňom v nej Klientom a Majiteľom účtu uvedeným, ktorý však môže byť určený najskôr ako piaty (5) pracovný deň po dni jej doručenia Banke. V prípade, ak údaje v novej Prílohe č. 2 sú neúplné alebo zmätočné, alebo Klient a Majiteľ účtu určili deň účinnosti novej Prílohy č. 2 k Zmluve v rozpore s predchádzajúcou vetou, vyzve Banka Klienta a Majiteľa účtu na jej opravu. V prípade, že Výber v Zaplombovaných obaloch budú realizovať jednotlivé organizačné zložky Klienta, Klient uvedie do Prílohy č. 2 k Zmluve kontaktné údaje za každú svoju organizačnú zložku. Klient a Majiteľ účtu berú na vedomie, že Banka postúpi Prílohu č. 2 aj Dodávateľovi, pre účely zabezpečenia poskytovania Služby.

5.6. Banka, Majiteľ účtu a Klient sú povinní navzájom sa informovať o všetkých okolnostiach, ktoré by mali vplyv na poskytovanie Služby.

**6. ZODPOVEDNOSŤ**

6.1. Klient a Majiteľ účtu zodpovedajú za škody spôsobené z titulu neoznámenia zmien v zmysle bodu 3.8. a bodu 5.5. tejto Prílohy č. 3.

6.2. Klient a Majiteľ účtu zodpovedajú za škody spôsobené porušením svojich povinností vyplývajúcich zo Zmluvy.

## 7. DORUČOVANIE PÍSOMNOSTÍ

7.1. Všetky písomnosti doručuje Banka Klientovi a Majiteľovi účtu osobne, kuriérskou službou, poštou alebo elektronickými komunikačnými médiami (e-mail alebo iné elektronické médium) na Klientom/Majiteľom účtu naposledy oznámenú korešpondenčnú adresu.

7.2. Pri osobnom doručovaní sa písomnosti považujú za doručené dňom ich odovzdania Klientovi/Majiteľovi účtu, čo Klient/Majiteľ účtu písomne potvrdí alebo dňom odmietnutia ich prevzatia.

7.3. Písomnosti doručované kuriérskou službou sa považujú za doručené dňom ich odovzdania Klientovi/Majiteľovi účtu alebo dňom odmietnutia ich prevzatia.

7.4. Pri doručovaní písomností poštou sa písomnosti považujú za doručené v tuzemsku tretí deň po ich podaní na poštovú prepravu a v cudzine siedmy deň po ich podaní na poštovú prepravu.

7.5. Písomnosti doručované prostredníctvom e-mailu alebo iného elektronického média sa považujú za doručené v deň nasledujúci po dni ich odoslania, ak nie je preukázaný skorší/ iný termín ich doručenia.

7.6. Písomnosť sa považuje za doručené aj vtedy, ak sa vráti ako nedoručiteľná, a to podľa bodov 7.3, 7.4 a 7.5., ak bola odoslaná na naposledy Klientom/Majiteľom účtu oznámenú korešpondenčnú adresu

7.7. Klient a Majiteľ účtu sú povinní informovať Banku o nedoručení dokumentov akéhokoľvek druhu, ktorých doručenie očakávajú, najmä dokumentov doručovaných elektronickými prostriedkami; v opačnom prípade Banka nezodpovedá za prípadné škody spôsobené takýmto nedoručením.

 **8. SPOLOČNÉ USTANOVENIA**

## 8.1. ROZHODNÉ PRÁVO A JAZYK

8.1.1. Zmluva ako aj právne vzťahy s ňou súvisiace sa riadia právnym poriadkom Slovenskej republiky.

8.1.2. Rozhodujúcim jazykom pre Zmluvu a ostatné dokumenty s ňou súvisiace, ako aj pre komunikáciu medzi Klientom, Majiteľom účtu a Bankou je slovenský jazyk. Ak je Zmluva a/alebo akákoľvek dokumentácia s ňou súvisiaca vyhotovená aj v inom ako slovenskom jazyku, je pre jej právne posudzovanie a výklad pojmov rozhodujúca jej slovenská verzia.

8.1.3. Vzťahy medzi Klientom, Majiteľom účtu a Bankou, ktoré nie sú výslovne upravené v Zmluve sa riadia ustanoveniami príslušných právnych predpisov v rozsahu, v akom nemenia účel a/alebo zámer vyjadrený v Zmluve, s výnimkou kogentných ustanovení týchto právnych predpisov.

## 8.2. REKLAMÁCIE

### 8.2.1. Podnet alebo sťažnosť Klienta a Majiteľa účtu, týkajúce sa správnosti a kvality Služby Výberu poskytovanej Bankou môže Klient a Majiteľ účtu uplatniť formou Reklamácie podľa Reklamačného poriadku.

# **9. ZÁVEREČNÉ USTANOVENIA**

### 9.1 Banka týmto informuje Klienta a Majiteľa účtu o možnosti rozhodcovského riešenia sporov alebo iného mimosúdneho riešenia sporov vzniknutých zo Zmluvy alebo v súvislosti s ňou. Podmienky týchto foriem riešenia sporov, práva a povinnosti Banky, Majiteľa účtu a Klienta ako strán sporu sú upravené najmä v zákone č. 244/2002 Z. z. o rozhodcovskom konaní v znení neskorších predpisov a zákone č. 420/2004 Z. z. o mediácii a o doplnení niektorých zákonov v znení neskorších predpisov.

### 9.2. Orgánom dohľadu nad finančným trhom je Národná banka Slovenska.

### 9.3. Banka neposkytuje Klientovi a Majiteľovi účtu služby daňového poradenstva. Banka nezodpovedá za daňový obsah transakcií, ktoré Klient/Majiteľ účtu vykonáva prostredníctvom využívania bankových produktov a služieb.

9.4. Uzatvorením Zmluvy alebo podpísaním žiadosti o jej uzatvorenie udeľujú Klient a Majiteľ účtu v zmysle zákona č. 483/2001 Z. z. o bankách a o zmene a doplnení niektorých zákonov v znení neskorších predpisov súhlas so sprístupnením a poskytnutím údajov, ktoré sú predmetom bankového tajomstva: a) poskytovateľom doplnkových služieb alebo iným osobám, ak je v  súvislosti s  plnením Zmluvy také poskytnutie údajov nevyhnutné, b) osobám, ktoré Banka poverila výkonom niektorých činností spojených so svojou prevádzkou v rozsahu nevyhnutnom pre splnenie ich záväzkov; zoznam týchto osôb uvádza Banka v  zozname sprostredkovateľov poverených spracovaním osobných údajov na Webovom sídle; c) osobám, ktoré sú súčasťou ISP Group a iným osobám na účely, ktoré sú uvedené v zozname tretích strán na Webovom sídle. Banka sa zaväzuje v  zmluvnom vzťahu s týmito osobami zabezpečiť povinnosť zachovávať bankové tajomstvo. Ďalšie informácie o spracovaní osobných údajov Klient a Majiteľ účtu nájdu na [www.vub.sk](http://www.vub.sk)

Príloha č. 4 k Zmluve o výbere hotovosti v zaplombovaných obaloch klientov VÚB,a.s.

**Zoznam vozidiel a osôb Klienta/ Prepravcu Klienta \*/ oprávnených na vjazd a vstup do dotačných priestorov Obchodného miesta / Organizačnej jednotky Dodávateľa**

Klient (názov a jeho sídlo): ...................................................................................

|  |  |  |
| --- | --- | --- |
| Por. č. | Typ vozidla | Evidenčné číslo |
|       |       |       |
|       |       |       |
|       |       |       |
|       |       |       |
|       |       |       |
|       |       |       |

|  |  |  |
| --- | --- | --- |
| Por. č. | Meno a priezvisko | Číslo dokladu totožnosti |
|       |       |       |
|       |       |       |
|       |       |       |
|       |       |       |

Dátum účinnosti: .................................................

Touto Prílohou č. 4 sa s účinnosťou od  ...............  nahrádza Príloha č. 4 zo dňa ............................

V ........................................................... dňa .....................................

**Za Klienta** ................................................

**Za Majiteľa účtu**: ...........................................

Ing. Jana Ďuricová, riaditeľ Štátnej pokladnice

\*/ Vybrať požadovanú alternatívu